รัฐบาล ประกาศความพร้อมบริหารจัดการน้ำรับมือฤดูฝนปีนี้ ผนึกกำลังหน่วยงานด้านน้ำกว่า 40 หน่วยงาน วางแนวทางเพื่อลดผลกระทบให้ประชาชน
รัฐบาล ประกาศความพร้อมบริหารจัดการน้ำรับมือฤดูฝนปีนี้ ผนึกกำลังหน่วยงานด้านน้ำกว่า 40 หน่วยงาน วางแนวทางการ เพื่อลดผลกระทบให้ประชาชนพลเอกประยุทธ์ จันทร์โอชา นายกรัฐมนตรี เป็นประธานเปิดงาน " สร้างรู้ สื่อสาร การบริหารจัดการทรัพยากรน้ำฤดูฝนปี 2562 ที่สโมสรทหารบก โดยมีหน่วยงานด้านน้ำเข้ารวมกว่า 40 หน่วยงานนายกรัฐมนตรี กล่าวว่า รัฐบาลให้ความสำคัญในการบริหารจัดการน้ำมาโดยตลอด มีการจัดสรรงบประมาณในการแก้ไขปัญหาด้านน้ำทั้งระบบ โดยเฉพาะน้ำท่วม น้ำแล้ง ซึ่งจากการบูรณาการทำงานร่วมกับหน่วยงานที่เกี่ยวข้องทำให้มีความเป็นเอกภาพมากขึ้น โดยการแก้ปัญหาน้ำมี 3 เสาหลัก ควบคู่กับการบังคับใช้กฏหมาย ประกอบด้วย พระราชบัญญัติทรัพยากรน้ำ พ.ศ.2561 ,แผนแม่บทการบริหารทรัพยากรน้ำ และสำนักงานทรัพยากรน้ำแห่งชาติ หรือ สทนช. ที่เป็นกำลังหลักในการกำหนดแผนปฏิบัติ เชื่อมโยงข้อมูลไปในทิศทางเดียวกัน เพื่อลดผลกระทบต่อประชาชนให้น้อยที่สุด รวมถึงวางแผนพัฒนาแหล่งน้ำเพื่อรองรับการขยายตัวทางเศรษฐกิจและการเคลื่อนย้ายประชากร เช่น เขตเศรษฐกิจพิเศษ EEC นอกจากนี้เห็นควรให้เพิ่มเสาที่ 4 คือด้านนวัตกรรม และต้องแจ้งให้ประชาชนทราบและเข้าใจในการบริหารจัดการน้ำ เพื่อความร่วมมือในการป้องกันภัยด้วยตนเองและสามารถปรับตัวได้ทันต่อสถานการณ์เพื่อลดความเสียหายต่อชีวิตและทรัพย์สินทั้งนี้รัฐบาลมุ่งจัดการน้ำเพื่อการอุปโภค-บริโภค เป็นสำคัญ โดยทำให้ทุกหมู่บ้านมีน้ำใช้ ตั้งเป้า ครบ 7 หมื่นหมู่บ้านทั่วประเทศ ลดปัญหาการขาดแคลนน้ำ และจากการดำเนินมาตรการต่างๆที่ผ่านมา พบว่า ประชาชนได้รับประโยชน์ 4.35 ล้านครัวเรือน พื้นที่เกษตร 3.15 ล้านไร่ และมีปริมาณน้ำเพิ่มในแหล่งจัดเก็บประมาณ 4,318 ล้านลูกบาศก์เมตร รวมถึงลดพื้นที่เสี่ยงอุทกภัยได้ถึง 7.85 ล้านไร่ ชุมชนเมือง 69 แห่ง อีกทั้งใช้งบประมาณในการช่วยเหลือลดลงอย่างต่อเนื่องสำหรับการเตรียมความพร้อมให้กับการบริหารจัดการน้ำในฤดูฝนปีนี้ จะวางแผนการเพาะปลูกให้ชัดเจน ทั้งในเขตและนอกเขตชลประทาน ให้สมดุลกับปริมาณน้ำที่มีอยู่ ปรับปรุง Rule Curve ใหม่ เพื่อใช้ในการบริหารจัดการน้ำในอ่างเก็บน้ำใหม่ทั่วประเทศเพื่อดำเนินการเชิงป้องกันทั้งภัยแล้งและอุทกภัย รวมทั้งตรวจสอบและกำจัดสิ่งกีดขวางทางน้ำไม่ให้เป็นอุปสรรคต่อการระบายน้ำ และจัดทำระบบแจ้งเตือนภัยที่มีประสิทธิภาพ เพื่อให้ประชาชนได้ติดตามสถานการณ์น้ำ สภาพอากาศ และการแจ้งเตือนล่วงหน้าโอกาสนี้ นายกรัฐมนตรี ได้ชมนิทรรศการบริหารจัดการน้ำ พร้อมสอบถามถึงแนวทางการรับมือและการแก้ไขปัญหาต่างๆจากหน่วยงานมี่เกี่ยวข้องอย่างถี่ถ้วน พร้อมชมนวัตกรรมแก้ไจปัญหาเรื่องน้ำ เพื่อความยั่งยืนของประเทศ